ai4bharat/Pralekha huggingface dataset:
अर्थ मंत्रालय
आर्थिक वर्ष 2020-21 साठी केंद्र सरकारच्या विभागांच्या नोव्हेंबर 2020 पर्यंतच्या मासिक उलाढालीचा एकत्रित अहवाल
केंद्र सरकारच्या विभागांची नोव्हेंबर 2020 पर्यंतची मासिक उलाढाल एकत्रित करून अहवान प्रकाशित केला आहे. यातील प्रमुख बाबी खालीलप्रमाणे:-
केंद्र सरकारला नोव्हेंबर, 2020 पर्यंत रु 8,30,851 कोटी  प्राप्त झाले. यामध्ये रु 6,88,430 कोटी हे कर महसूल  रु 1,24,280 कोटी कर महसूलेतर व रु 18,141 कोटींच्या कर्जाविना भांडवली उत्पन्न समाविष्ट आहे. विनाकर्ज भांडवली उत्पन्नात कर्ज वसूली  व निर्गुंतवणूक निधी  यांचा समावेश आहे.
केंद्र सरकारने नोव्हेंबर 2020 पर्यंत जमा केलेल्या सामायिक करांच्या विभाजनामधील राज्यांचा वाटा म्हणून रु 3,34,407 कोटी राज्य सरकारांकडे वर्ग करण्यात आले.
केंद्र सरकारचा एकूण खर्च रु 19,06,358 कोटी , ज्यापैकी रु 16,65,200 कोटी हे महसूली खात्यावरील तर रुपये 2,41,158 कोटी भांडवली खात्यावरील आहेत. एकूण महसूली खर्चापैकी रु 3,83,425 कोटी ही रक्कम व्याज चुकते करण्यासाठी तर रु 2,02,119 कोटी ही रक्कम विविध अनुदानांसाठीची आहे.
M.Chopade/V.Sahajrao/P.Kor
विज्ञान आणि तंत्रज्ञान मंत्रालय
देशात मोठे सकारात्मक बदल घडवून आणण्यासाठी खुले भौगोलिक आणि अवकाश-आधारित रिमोट सेन्सिंग धोरण
जिओस्पेशियल डेटा अर्थात भू-स्थानिक डेटा धोरण खुले केल्यामुळे प्रत्येक क्षेत्राला फायदा होईल आणि देशातील प्रत्येक काना-कोपऱ्यापर्यंत याचे लाभ पोहचतील असे अवकाश विभागाचे सचिव, आणि अवकाश आयोगाचे अध्यक्ष डॉ. के शिवन यांनी अधोरेखित केले. ते विज्ञान व तंत्रज्ञान विभागाच्या सुवर्ण जयंती मालिकेमधील व्याख्यानमालेत बोलत होते.
"‘अनलॉकिंग इंडियाज स्पेस पोटेन्शियल’ या विषयावरील व्याख्यानमालेत त्यांनी मार्गदर्शन केले. “भौगोलिक डेटा उदारीकरण करणार्या नव्या मार्गदर्शक सूचना एक धाडसी आणि मळलेल्या वाटा पुसून पुढे जाणारे पाऊल आहे आणि विविध क्षेत्रांत ते क्षितिजे विस्तारणारे ठरेल” असे डॉ. शिवन म्हणाले.
राष्ट्रीय विज्ञान आणि तंत्रज्ञान संवाद परिषद  आणि विज्ञान प्रसार यांनी आयोजित केलेल्या व्याख्यानमालेत भू-स्थानिक डेटा आणि नकाशा आरेखन या विषयावर ते बोलत होते.
ते म्हणाले की अवकाश-आधारित रिमोट सेन्सिंग धोरणासह उदारीकृत भौगोलिक धोरण देशात नवीन सकारात्मक बदल घडून आणणारी ठरेल आणि हे पाऊल देशाला ‘आत्मनिर्भर’ बनवण्यात मोठी भूमिका बजावेल.
S.Tupe/V.Ghode/P.Kor
माहिती आणि प्रसारण मंत्रालय
जम्मू आणि काश्मीरमधील हल्ल्याच्या पार्श्वभूमीवर प्रसारमाध्यमांसाठी मार्गदर्शक तत्वे
नवी दिल्ली, 14 फेब्रुवारी 2019
दहशतवादी हल्ल्याबाबत वृत्तांकन करण्यासंदर्भात वेळोवेळी जारी केलेल्या मार्गदर्शक तत्वांचे पालन करण्याचे आवाहन सरकारने सर्व खाजगी उपग्रह दूरचित्रवाहिन्यांना दिले आहेत.
यापूर्वी विविध प्रसंगी मंत्रालयाने, खाजगी उपग्रह दूरचित्रवाहिन्यांना आशय प्रसारित करताना केबल टेलिव्हिजन नेटवर्क्स  कायदा, 1995 आणि त्यांतर्गत येणाऱ्या नियमानुसार कार्यक्रम आणि जाहिरात नियमांचे पालन करण्यासंदर्भात मार्गदर्शक तत्वे जारी केली आहेत.
हिंसाचाराला चिथावणी देणारा अथवा कायदा आणि सुव्यवस्थेला मारक ठरणारा अथवा राष्ट्रविरोधी भावनेला खतपाणी घालणारा अथवा देशाच्या एकतेला बाधा आणणारा कोणताही आशय प्रसारित होऊ नये याबाबत दूरचित्रवाहिन्यांनी दक्ष राहावं आणि यासंदर्भातील मार्गदर्शक तत्वांचा भंग करणारा आशय आपल्या वाहिनीवरून प्रसारित होणार नाही याची खातरजमा करावी, असे आवाहन खासगी दूरचित्रवाहिन्यांना करण्यात आले आहे.
नुकत्याच झालेल्या दहशतवादी हल्ल्याच्या पार्श्वभूमीवर, खासगी दूरचित्रवाहिन्यांनी विशेष सावधगिरी बाळगणे असे आवाहनही करण्यात आले आहे.
N.Sapre/S.Tupe/P.Malandkar
(Visitor Counter : 50
पंतप्रधान कार्यालय
लोकसभा अध्यक्ष म्हणून दोन वर्षांचा कार्यकाळ पूर्ण केल्याबद्दल पंतप्रधानांनी ओम बिर्ला यांचे अभिनंदन केले
नवी दिल्ली, 19 जून 2021
लोकसभा अध्यक्ष म्हणून दोन वर्षांचा कार्यकाळ पूर्ण केल्याबद्दल ओम बिर्ला यांचे पंतप्रधान नरेंद्र मोदी यांनी अभिनंदन केले.
"गेल्या दोन वर्षात, ओम बिर्ला यांनी आपल्या संसदीय लोकशाहीला समृद्ध करणाऱ्या आणि उत्पादकता वाढवणार्या अनेक उपाययोजनाची सुरूवात केली, ज्यामुळे अनेक ऐतिहासिक तसेच लोकाभिमुख विधेयके मंजूर झाली. त्यांचे अभिनंदन!
हे लक्षात घेण्यासारखे आहे की ओम बिर्ला यांनी प्रथमच खासदार बनलेल्या युवा खासदार आणि महिला खासदारांना सभागृहात बोलण्याची संधी देण्यावर विशेष भर दिला आहे. आपल्या लोकशाहीमध्ये ज्यांची भूमिका महत्वाची आहे, अशा विविध समित्यांनाही त्यांनी बळकटी दिली आहे.", असे पंतप्रधानांनी ट्विटमध्ये म्हंटले आहे.S.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
संरक्षण राज्यमंत्री अजय भट्ट यांच्या हस्ते शौर्यपदकांच्या पोर्टलवरील आभासी संग्रहालयाचे उद्घाटन
शूरवीरांच्या पराक्रम आणि त्यागाच्या गाथा संवादात्मक शैलीत होणार सादर
नवी दिल्ली, 20 जानेवारी 2022
संरक्षण राज्यमंत्री अजय भट्ट यांच्या हस्ते दि.20 जानेवारी 2022 या दिवशी, शौर्यपदकांच्या पोर्टलवरील  आभासी संग्रहालयाचे उद्घाटन झाले. शौर्यपदकांनी सन्मानित वीरांच्या पराक्रम, त्याग आणि वचनबद्धतेच्या गाथा या संग्रहालयात अभिनव पद्धतीने आणि पाहणाऱ्यास सोयीस्कर रीतीने सादर केल्या आहेत. संग्रहालयात फेरफटका मारण्याचा त्रिमितीय अनुभव, दीर्घिकेची वास्तू, लॉबी, वॉल ऑफ फेम, युद्धस्मारकांचा दौरा, युद्धकक्ष, संसाधन केंद्र, सेल्फी कट्टा, सामग्री प्रदर्शन आदींचा यामध्ये समावेश असेल. संरक्षण मंत्रालय, भारतीय संरक्षण सामग्री उत्पादकांची एसआयडीएम ही संस्था, इलेक्ट्रॉनिक्स आणि माहिती तंत्रज्ञान मंत्रालय आणि भास्कराचार्य राष्ट्रीय अवकाश उपयोजन आणि भू-माहितीशास्त्र संस्था यांच्या संयुक्त विद्यमाने हे आभासी संग्रहालय विकसित करण्यात आले आहे. स्वातंत्र्याच्या अमृतमहोत्सवानिमित्त याची निर्मिती करण्यात आली आहे.
संरक्षण मंत्रालय आणि एसआयडीएमसहित या उपक्रमासाठी प्रयत्न करणाऱ्या सर्वांच्या परिश्रमांचे यावेळी संरक्षण राज्यमंत्र्यांनी कौतुक केले. "देशसेवेसाठी सर्वोच्च बलिदान देणाऱ्या शूरवीरांच्या योगदानाचा यथोचित सन्मान या आभासी संग्रहालयाच्या माध्यमातून होऊ शकेल. त्यांच्या शौर्याच्या गाथा सर्वसामान्य जनतेपर्यंत- विशेषतः तरुणांपर्यंत पोहोचतील." असे सांगून, 'या आभासी संग्रहालयामुळे अधिकाधिक लोकांना शौर्य पुरस्कारांच्या संकेतस्थळाला भेट देण्यास प्रोत्साहन मिळेल तसेच युवावर्गाला सैन्यदलात सामील होण्यास प्रेरणा मिळेल', असा विश्वासही भट्ट यांनी यावेळी व्यक्त केला.
"सैनिक म्हणजे, तरुण पिढीमध्ये देशभक्तीच्या शिकवणीचा प्रसार करणारे आणि तरुणाईला यशाच्या मार्गावर चालण्यास उद्युक्त करणारे आदर्श होत." असेही ते म्हणाले. आपल्या देशात संरक्षण क्षेत्रात संशोधन आणि विकास करण्यासाठी तसेच संरक्षण सामग्रीच्या निर्मितीसाठी परिश्रम घेतल्याबद्दल त्यांनी एसआयडीएमचे कौतुक केले.
या आभासी संग्रहालयाला भेट देणाऱ्यांना म्हणजे व्हिजिटर्सना लॉग इन करून आपली नोंदणी करता येईल. एखाद्या ठराविक शौर्य पुरस्काराने सन्मानित झालेल्या सर्व शूरांची माहिती एकत्र पाहता येईल आणि कस्टमाइज्ड म्हणजे व्यक्तिविशिष्ट पद्धतीने त्यांना श्रद्धांजलीही वाहता येईल. या आभासी संग्रहालयात समाविष्ट केलेल्या युद्धकक्षामध्ये या शौर्य पुरस्काराने गौरवित शूरांच्या पराक्रमाच्या कथाही पाहता येतील. तसेच स्फूर्तिदायी ध्वनिचित्रफितींचा संग्रह आणि सामग्री प्रदर्शनही यामध्ये अंतर्भूत आहे. संकेतस्थळावरील वैविध्यपूर्ण संग्रहातून आपल्या आवडीनुसार एखादी पार्श्वभूमी निवडून त्यासमोर सेल्फी काढण्याची संधीही या आभासी संग्रहालयातील सेल्फी कट्ट्यामुळे मिळू शकणार आहे.
M.Chopade/J.Waishampayan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 180
आंतरराष्ट्रीय वित्तीय सेवा केंद्र प्राधिकरण
आंतरराष्ट्रीय आर्थिक सेवा केंद्र प्राधिकरणाने प्रस्तावित आय एफ एस सी ए  नियमावली-2021 संदर्भातील सल्ला दस्तावेजाबाबत सूचना मागवल्या
भारतातील आंतरराष्ट्रीय आर्थिक सेवा केंद्राशी संबधित आर्थिक उत्पादने, आर्थिक सेवा आणि आर्थिक संस्था यांच्या नियमनासाठी आंतरराष्ट्रीय आर्थिक सेवा केंद्र प्राधिकरण  ही एकछत्री नियामक संस्था स्थापन करण्यात आली आहे.
विमा मध्यस्थ कंपन्या या आंतरराष्ट्रीय आर्थिक सेवा केंद्रांचा सर्वात महत्वाचा भाग आहेत . त्या आर्थिक बाजारपेठेस आवश्यक अशी परिसंस्था विकसित करून जागतिक स्तरावरील ग्राहकांना विमा सेवा पुरवतात.
विमा ब्रोकर्स, कॉर्पोरेट मध्यस्थ, तिसरा प्रशासक , सर्वेअर्स व लॉस असेसर्स यांच्यासारख्या मध्यस्थांची वा मध्यस्थ विमाकंपन्यांची नोंदणी व कामकाजासाठी नियामक चौकट म्हणून प्राधिकरणाने आंतरराष्ट्रीय आर्थिक सेवा केंद्र प्राधिकरण विमा मध्यस्थ नियमावली, 2021याआधीच सूचीबद्ध केली आहे. आता आंतरराष्ट्रीय आर्थिक सेवा केंद्राकडून येणाऱ्या किरकोळ विमा व्यापाराच्या विकासाकडे लक्ष केंद्रीत करत आंतरराष्ट्रीय आर्थिक सेवा केंद्र प्राधिकरणाने इन्शुरन्स वेब अग्रीगेटर्सची नोंदणी व उपक्रम यांच्यासाठी नियामक चौकटीची गरज प्रस्तावित आहे.
आंतरराष्ट्रीय आर्थिक सेवा केंद्र प्राधिकरण  नियमावली 2021 च्या मसूद्यासोबतच पात्रता निकष, नोंदणी प्रक्रिया आणि परवानगीपात्र उपक्रम यांचाही अंतर्भाव आहे.
त्यासोबतच, हा नियमावलीचा मसूदा, सल्लामसलतीचे दस्तावेज हे आंतरराष्ट्रीय आर्थिक सेवा केंद्र प्राधिकरणाच्या  https://ifsca.gov.in/PublicConsultation,invitingcomments/ या संकेतस्थळावर सामान्य नागरिक आणि संबधितांच्या सूचनांसाठी 20 डिसेंबर 2021 पर्यंत उपलब्ध आहेत.
पर्यावरण, वन एवं जलवायु परिवर्तन मंत्रालय
दिल्लीतील सर्व औद्योगिक आस्थापनांना स्वच्छ इंधन पुरविण्यात येणार
राष्ट्रीय राजधानी परीसर  आणि त्याच्या आसपासच्या भागांत, नव्याने स्थापन झालेल्या शुद्ध हवा व्यवस्थापन आयोगाने  भागांत दिल्लीतील औद्योगिक आस्थापनांमधे बदल करून स्वच्छ इंधनाच्या वापराला प्राधान्य देण्याचे काम हाती घेतले आहे.
हे कार्य करताना 50 औद्योगिक वसाहतीत असलेल्या 1627 औद्योगिक संचांनी  बदल घडवून आणत पाईप्ड नॅचरल गॅसचा वापर सुरू केला आहे.गेल, इन्द्रप्रस्थ गॅस लिमिटेड , दिल्लीतील राष्ट्रीय राजधानी परीसर  सरकार ,यांनी नित्यनियमाने याचा पाठपुरावा केला.
1607 औद्योगिक संचांनी बदल करत पारंपरिक अधिक प्रदुषण करणाऱ्या औपचारिक इंधनापेक्षा पीएनजीच्या वापराला सुरुवात केली आहे. उर्वरित 20 औद्योगिक वसाहती ज्या सध्या एलपीजी चा वापर करत आहेत त्या फेब्रुवारी महिन्याच्या अखेरीपर्यंत पीएनजी कडे वळतील, अशी अपेक्षा आहे.
M.Chopade/S.Patgoankar/P.Kor
ग्राहक व्यवहार, अन्न आणि सार्वजनिक पुरवठा मंत्रालय
सर्व सरकारी योजनांमध्ये पोषणयुक्त तांदूळ वितरणास केंद्रीय मंत्रिमंडळाची मान्यता
पंतप्रधानांनी स्वातंत्र्यदिनाच्या भाषणात पोषणयुक्त तांदुळाची घोषणा केली होती
पोषणयुक्त तांदुळाचा संपूर्ण खर्च  केंद्र सरकार उचलणार
पोषणयुक्त तांदुळामुळे देशातील प्रत्येक गरीब व्यक्तीला कुपोषणापासून मुक्ती आणि महिला, बालके, स्तनदा माता यांच्यातील आवश्यक पोषक तत्वांच्या कमतरतेवर मात करण्यासाठी पोषणमूल्य मिळेल
भारतीय अन्न महामंडळ आणि राज्य संस्थांनी पुरवठा आणि वितरणासाठी आधीच 88.65 LMT पोषणयुक्त तांदूळ खरेदी केला आहे
नवी दिल्ली, 8 एप्रिल 2022
पंतप्रधान नरेंद्र मोदी यांच्या अध्यक्षतेखालील आर्थिक व्यवहारविषयक केंद्रीय मंत्रिमंडळ समितीने आज राष्ट्रीय अन्न सुरक्षा कायदा , एकात्मिक बाल विकास सेवा , प्रधानमंत्री पोषण शक्ती निर्माण-पीएम पोषण [पूर्वीची मध्यान्ह भोजन योजना ] आणि भारत सरकारच्या इतर कल्याणकारी योजना  अंतर्गत सर्व राज्ये आणि केंद्रशासित प्रदेशांमध्ये  2024 पर्यंत टप्प्याटप्प्याने संपूर्ण लक्ष्यीत सार्वजनिक वितरण प्रणाली  मध्ये पोषणयुक्त तांदुळाचा पुरवठा करण्यास मान्यता दिली आहे.
जून, 2024 पर्यंत पूर्ण अंमलबजावणी होईपर्यंत अन्न अनुदानाचा भाग म्हणून पोषणयुक्त तांदुळाचा संपूर्ण खर्च  सरकार उचलणार आहे.
उपक्रमाच्या पूर्ण अंमलबजावणीसाठी पुढील तीन टप्पे निश्चित केले आहेत:
टप्पा-I: मार्च, 2022 पर्यंत देशभरात एकात्मिक बाल विकास सेवा आणि पीएम पोषण योजना राबवणे ज्याची अंमलबजावणी सुरू आहे.
टप्पा-II: वरील पहिला टप्पा तसेच मार्च 2023 पर्यंत  सर्व आकांक्षी आणि उच्च भार असलेल्या जिल्ह्यांमध्ये लक्ष्यीत सार्वजनिक वितरण प्रणाली आणि इतर कल्याणकारी योजना याबाबत लक्षणीय कामगिरी करणे.
टप्पा - III: वरील टप्पा II तसेच मार्च 2024 पर्यंत देशातील उर्वरित जिल्ह्यांचा समावेश करणे.
व्यापक अंमलबजावणीच्या प्रयत्नांचा एक भाग म्हणून, अन्न आणि सार्वजनिक वितरण विभाग राज्य सरकार / केंद्रशासित प्रदेश, संबंधित मंत्रालये/विभाग, विकास भागीदार, उद्योग, संशोधन संस्था इ. सर्व संबंधित हितधारकांसह सर्व परिसंस्थेशी संबंधित उपक्रमांचा समन्वय साधत आहे. भारतीय अन्न महामंडळ आणि राज्य संस्था याआधीच पोषणयुक्त तांदूळ खरेदी करण्यात व्यस्त आहेत आणि आत्तापर्यंत सुमारे 88.65 LMT पोषणयुक्त तांदूळ पुरवठा आणि वितरणासाठी खरेदी करण्यात आला आहे.
पंतप्रधानांनी 75 व्या स्वातंत्र्यदिनी  आपल्या भाषणात पोषणयुक्त तांदूळाची घोषणा केली जेणेकरून देशातील प्रत्येक गरीब व्यक्तीला कुपोषणावर आणि महिला, बालके, स्तनदा माता यांच्यातील आवश्यक पोषक तत्वांच्या कमतरतेवर मात करण्यासाठी पोषणमूल्य उपलब्ध व्हावे कारण पोषणमूल्याअभावी त्यांच्या विकासात मोठे अडथळे निर्माण होतात.
यापूर्वी, "सार्वजनिक वितरण प्रणाली अंतर्गत पोषणयुक्त तांदूळ आणि त्याचे वितरण" या विषयावर केंद्र पुरस्कृत पथदर्शी योजना 2019-20 पासून 3 वर्षांच्या कालावधीसाठी लागू करण्यात आली होती. अकरा  राज्ये- आंध्र प्रदेश, गुजरात, महाराष्ट्र, तामिळनाडू, छत्तीसगड, उत्तर प्रदेश, ओदिशा, तेलंगणा, मध्य प्रदेश, उत्तराखंड आणि झारखंड यांनी पथदर्शी योजनेअंतर्गत त्यांच्या निवडक जिल्ह्यांमध्ये  पोषणयुक्त तांदुळाचे यशस्वीरित्या वितरण केले.
S.Kane/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 122
अर्थ मंत्रालय
विमा मध्यस्थ कंपन्यात 100 टक्के थेट परकीय गुंतवणुकीला परवानगी देण्याचा केंद्रीय अर्थ संकल्पात प्रस्ताव
नवी दिल्ली, 5 जुलै 2019
विमा मध्यस्थ कंपन्यां मधे 100 टक्के थेट परकीय गुंतवणुकीला परवानगी देण्याचा प्रस्ताव अर्थ संकल्पात आहे. केंद्रीय वित्त आणि कंपनी व्यवहार मंत्री निर्मला सीतारामन यांनी आज संसदेत 2019-20 या वर्षाचा अर्थसंकल्प सादर केला, त्यावेळी त्यांनी ही माहिती दिली. एकल ब्रान्ड किरकोळ क्षेत्रात थेट परकीय गुंतवणुकीसाठीचे स्थानिक स्तरावरचे आपूर्ती निकष शिथिल करण्याचाही प्रस्ताव असल्याचे त्यांनी सांगितले.
जागतिक स्तरावर फारसे आशादायी वातावरण नसले तरीही भारतात थेट परकीय गुंतवणुकीचा ओघ जोमदार राहिला. 2018 मधे जागतिक थेट परकीय गुंतवणुकीत 13 टक्के घट झाली असून सलग तिसऱ्या वर्षी घट नोंदवण्यातआल्याचे युएनसीटीएडी च्या जागतिक गुंतवणूक अहवाल 2019 मधे स्पष्ट करण्यात आले आहे.
2018-19 या वर्षात भारतातला परदेशी गुंतवणुकीचा ओघ 64.375 अब्ज अमेरिकी डॉलर्स असा मजबूत राहून गेल्या वर्षीच्या तुलनेत 6 टक्के वाढ नोंदवण्यात आली आहे असे वित्त मंत्र्यांनी सांगितले.
थेट परकीय गुंतवणुकीसाठी भारत अधिक आकर्षक स्थान ठरावे यासाठी
हवाई,माध्यम आणि विमा क्षेत्रात संबंधीतांशी चर्चा करून ही क्षेत्र थेट परकीय गुंतवणुकीला आणखी खुली करण्याच्या सूचना सरकार तपासेल.
विमा मध्यस्त कंपन्यांसाठी 100 टक्के थेट परकीय गुंतवणुकीला परवानगी एकल ब्रान्ड किरकोळ क्षेत्रात थेट परकीय गुंतवणुकीसाठीचे स्थानिक स्तरावरचे आपूर्ती निकष शिथिल करण्याचाही प्रस्तावअसल्याचे त्यांनी सांगितले.
B.Gokhale/N.Chilate/D.Rane
(Visitor Counter : 90
आरोग्य आणि कुटुंब कल्याण मंत्रालय
भारतात सक्रीय रुग्णांच्या संख्येमध्ये घट जारी,आज 3.32 लाख सक्रीय रुग्ण
गेल्या 17 दिवसांपासून भारतात दररोज 40 हजारपेक्षा कमी रुग्णांची नोंद
गेल्या 11 दिवसात दैनंदिन मृत्यू संख्या 500 पेक्षा कमी
भारतात एकूण सक्रीय रुग्णांच्या संख्येमध्ये घट होण्याचा कल जारी आहे. देशात सक्रीय रुग्ण 3,32,002 असून सक्रीय रुग्णाचे एकूण पॉझिटीव्ह रुग्णामध्ये असलेले प्रमाण आणखी कमी होऊन ते 3.34%झाले आहे.
गेल्या 24 तासात भारतात 26,382 कोविड बाधितांची नोंद झाली आहे. याच काळात 33,813 रुग्ण कोरोना मुक्त झाले.
गेल्या 17 दिवसापासून भारतात दररोज 40 हजारपेक्षा कमी नव्या रुग्णांची नोंद झाली आहे.
दहा लाख लोकसंख्येमागे नव्या रुग्णाची संख्या सर्वात कमी असणाऱ्या, जगातल्या देशांमध्ये भारत गेले सात दिवस आहे .
कोरोनातून बरे झालेल्यांची संख्या 94.5 लाखाच्या पुढे गेली आहे. रुग्ण बरे होण्याचे प्रमाण वाढून 95.21%.झाले आहे.
बरे झालेल्यां रुग्णापैकी 76.43% रुग्ण 10 राज्ये/केंद्रशासित प्रदेशातले आहेत.
बरे झालेल्यांची एका दिवसातली सर्वाधिक संख्या केरळमध्ये नोंदवली गेली असून इथे एका दिवसात 5,066 रुग्ण बरे झाले. महाराष्ट्रात गेल्या 24 तासात 4,395 तर पश्चिम बंगाल मध्ये 2,965 रुग्ण बरे झाले.
नव्या रुग्णांपैकी 75.84% रुग्ण 10 राज्य/ केंद्र शासित प्रदेशात आहेत.
केरळ मध्ये सर्वात जास्त म्हणजे 5,218 दैनंदिन रुग्णांची नोंद झाली असून महाराष्ट्रात 3,442 तर पश्चिम बंगाल मध्ये 2,289 नव्या रुग्णांची नोंद झाली.
गेल्या 24 तासात 387 मृत्यूंची नोंद झाली.
या पैकी सुमारे 75.19% मृत्यू 10 राज्य/ केंद्र शासित प्रदेशातले आहेत.
महाराष्ट्रात सर्वात जास्त म्हणजे दैनंदिन 70 मृत्यूंची नोंद झाली. पश्चिम बंगाल मध्ये 45 आणि दिल्लीमध्ये 41 मृत्यूंची नोंद झाली.
भारतात दैनंदिन मृत्यू संख्येत सातत्याने घट होत आहे. गेल्या 11 दिवसात दैनंदिन मृत्यू संख्या 500 पेक्षा कमी नोंदवली गेली आहे.
भारतात गेल्या सात दिवसात दहा लाख लोकसंख्येमागे झालेले मृत्यू  हे जगातल्या सर्वात कमी मृत्यू संख्येपैकी आहेत.
U.Ujgare/N.Chitale/P.Kor
वाणिज्य आणि उदयोग मंत्रालय
नवीन देशांमध्ये भारताचा आंबा निर्यातीचा विस्तार; भौगोलिक निर्देशक प्रमाणित फझील आंब्याची बहारीनला निर्यात
नवी दिल्ली, 10 जुलै 2021
कोविड 19 महामारीमुळे उद्भवलेल्या दळणवळाच्या आव्हानांनावर मात करत, या हंगामात भारताने आंब्याच्या निर्यातीचा विस्तार नवीन देशांमध्ये वाढवला आहे. पूर्वेकडील देशांपासून विशेषत: मध्य पूर्व देशांपर्यंत,आंबा निर्यात क्षमता वाढविण्याच्या महत्त्वपूर्ण उपक्रमाअंतर्गत पश्चिम बंगालच्या मालदा जिल्ह्यात उत्पादित भौगोलिक निर्देशक  प्रमाणित फझील आंब्याची निर्यात आज बहारीनला करण्यात आली. कोलकात्याच्या एपेडा नोंदणीकृत डीएम एंटरप्रायजेसकडून फझील आंब्याच्या मालाची निर्यात करण्यात आली आणि बहारीनच्या अल जझीरा समूहाकडून या आंब्याची आयात करण्यात आली.
अपारंपरिक प्रदेश आणि राज्यांतून आंब्याच्या निर्यातीला चालना देण्यासाठी अपेडा उपाययोजना करत आहे. आंबा निर्यातीला प्रोत्साहन देण्यासाठी आभासी माध्यमातून खरेदीदार-विक्रेते बैठक आणि महोत्सव आयोजित करत आहे. कतारमधील दोहा येथे अपेडाने आंबा प्रोत्साहन कार्यक्रमाचे आयोजन केले होते, या महोत्सवात इमपोर्टर फॅमिली फूड सेंटरच्या दुकानांमध्ये पश्चिम बंगाल आणि उत्तर प्रदेशमधील भौगोलिक निर्देशक प्रमाणित नऊ प्रकाराचे आंबे ठेवण्यात आले होते त्यानंतर काही दिवसांनीच बहारीनला आंब्याची निर्यात करण्यात आली.
बहरीन समुहामधील 13 दुकानांमधून आंब्याच्या वाणांची विक्री करण्यात आली. बंगाल आणि बिहारमधील शेतकर्यांनी उत्पादित केलेला आंबा अपेडा नोंदणीकृत निर्यातदारांकडून खरेदी करण्यात आला.
या हंगामात पहिल्यांदाच आंध्र प्रदेशातील कृष्णा आणि चित्तोर जिल्ह्यातील शेतकऱ्यांकडून उत्पादित जीआय प्रमाणित बंगनापल्ली आणि अन्य जातीच्या सुरवर्णरेखा आंब्यांच्या 2.5 मेट्रिक टन  मालाची निर्यात भारताने अलीकडेच केली आहे.S.Tupe/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 233
संरक्षण मंत्रालय
वरुण –युद्धाभ्यास -2021 ची सांगता
नवी दिल्ली, 28 एप्रिल 2021
भारत-फ्रांस नौदलाचा द्विपक्षीय युद्धाभ्यास वर्ष 19 वे –“वरूण-2021”ची 27 एप्रिल 2021 रोजी सांगता.
भारत आणि फ्रांसच्या नौदलादरम्यान, आंतर-कार्यान्वयन निर्माण करणे आणि सहकार्य वृद्धिंगत करण्याच्या हेतूने ‘वरुण’ हा संयुक्त युद्धाभ्यास आयोजित करण्यात आला होता. गेल्या अनेक वर्षात या युद्धसरावाची व्याप्ती, कार्यवाहीचा आवाका आणि गुंतागुन्त तसेच, सह्भागीत्वाची पातळी यात नियोजनपूर्वक वाढ करण्यात आली आहे. 25 ते 27 एप्रिल 2021 या काळात अरबी समुद्रात झालेल्या या युद्ध सरावात समुद्रात अत्यंत उच्च दर्जाच्या नौदल कसरती करण्यात आल्या. यात अत्याधुनिक हवेतील संरक्षण मोहिमा, पाणबुडी-रोधी कारवाया, निश्चित आणि फिरते ऑपरेशन्स ज्यात हेलिकॉप्टर्सची क्रॉस लँडिंग, इत्यादी कसरती आणि प्रात्याक्षिके करण्यात आली. त्याशिवाय, जमिनीवरील आणि हवेतील शस्त्रास्त्र रोधी मारा आणि इतर सागरी सुरक्षा प्रात्यक्षिकांचा यावेळी सराव करण्यात आला.
दोन्ही देशांच्या नौदल चमूंनी आपले युद्ध-कौशल्य वाढवण्याचा प्रयत्न केला.तसेच, सागरी भागात शांतता, सुरक्षा आणि स्थैर्य अबाधित राखण्यासाठी, आपल्या क्षमतांमध्ये वाढ केली.
दोन्ही नौदलांमध्ये असलेल्या समन्वयामुळेच हा युद्धसराव सुरुवातीपासून नियोजनबद्ध आणि यशस्वी ठरला. दोन्ही नौदलांमध्ये असलेले उत्तम समन्वय, अचूक कामगिरी आणि गुंतागुंतीच्या ऑपरेशन्समधेही असणारी अचूकता, यामुळे ‘वरुण-21’ युद्धसरावात परस्पर विश्वास, सहकार्य आणि दोन्ही नौदलांमधल्या सर्वोत्कृष्ट पद्धतींचे आदानप्रदान होऊ शकले.
भारतीय नौदलाची क्षेपणास्त्र सोडण्यास सक्षम नौका तर्कश आणि फ्रांसची स्ट्राईक ग्रुप यांच्यातला युध्दसराव 28 एप्रिल ते 1 मे दरम्यान सुरु राहणार आहे. या सरावात, अत्याधुनिक अशा जमिनीवरून, पाणबुडी रोधी आणि हवेतील संरक्षणविषयक प्रात्याक्षिके केली जातील.
Jaydevi PS/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 627
पंतप्रधान कार्यालय
पंतप्रधानांचे भारतात परतल्यानंतर बेंगळुरूतील एचएएल विमानतळाबाहेर जोरदार स्वागता प्रसंगीचे भाषण
भारत माता की जय, भारत माता की जय!
भारत माता की जय, भारत माता की जय!
भारत माता की जय!
कृपया माझ्यासोबत हा नारा द्या, जय जवान - जय किसान, जय जवान - जय किसान,
पुढे मी आणखी काही तरी बोलणार आहे. मी जय विज्ञान म्हणेन आणि तुम्ही जय अनुसंधान म्हणाल. जय विज्ञान – जय अनुसंधान, जय विज्ञान - जय अनुसंधान, जय विज्ञान - जय अनुसंधान! जय जवान – जय किसान, जय जवान – जय किसान, जय विज्ञान - जय अनुसंधान, जय विज्ञान - जय अनुसंधान, जय विज्ञान - जय अनुसंधान!
बेंगळुरूमधील सुंदर सूर्योदय आणि हे अप्रतिम दृश्य पाहून जेव्हा देशातील शास्त्रज्ञ देशाला एवढी मोठी देणगी देतात, आणि एवढी उल्लेखनीय कामगिरी करतात, तेच दृश्य मी ग्रीसमध्येही पाहिले जे मी आज बेंगळुरूमध्ये पाहत आहे. आणि जोहान्सबर्ग आणि जगाच्या कानाकोपऱ्यात हीच परिस्थिती होती. भारतीय विज्ञानावर विश्वास ठेवणारे, भविष्य पाहू शकणारे च नव्हे, तर मानव कल्याणासाठी वाहिलेले इतर सगळेही अशा उत्साहाने आणि उल्हासाने भरलेले आहेत. तुम्ही सकाळी लवकर इथे आलात. मी इथून खूप दूर परदेशात असल्यामुळे मी स्वत:ला रोखू शकलो नाही. त्यामुळे मला वाटले की, भारतात परतल्यावर त्या शास्त्रज्ञांना सलाम करण्यासाठी मी सर्वप्रथम बेंगळुरूला जावे. आता एवढ्या लांब पल्ल्याचा प्रवास करताना कधी कधी काही मिनिटांचा उशीर होतो. मी इथल्या आदरणीय मुख्यमंत्री, उपमुख्यमंत्री आणि राज्यपालांना विनंती केली होती की, इतक्या पहाटे कार्यक्रमाला उपस्थित राहण्याची तसदी घेऊ नका, कारण शास्त्रज्ञांना सलाम करून मी लगेच निघणार आहे. म्हणून मी त्यांना विनंती केली होती; जेव्हा मी औपचारिकपणे कर्नाटकात येईन, तेव्हा मुख्यमंत्री, उपमुख्यमंत्री प्रोटोकॉल पाळू शकतील. त्यांनी सहकार्य केले आणि मी त्यांचे आभार मानतो.
मित्रांनो,
इथे माझे भाषण देण्याची ही वेळ नाही, कारण मी त्या शास्त्रज्ञांना भेटण्यासाठी खूप उत्सुक आहे. पण मी तुमचे आभार मानतो कारण बेंगळुरूचे लोक अजूनही तो क्षण मोठ्या जोमाने आणि उत्साहाने अनुभवत आहेत. मला इथे सकाळी लहान मुलंही दिसतात. ते भारताचे भवितव्य आहेत. माझ्याबरोबर पुन्हा बोला; भारत माता की जय, भारत माता की जय, भारत माता की जय, जय जवान-जय किसान, जय जवान-जय किसान, जय जवान-जय किसान। आता, जय विज्ञान - जय अनुसंधान, जय विज्ञान - जय अनुसंधान, जय विज्ञान - जय अनुसंधान, जय विज्ञान – जय अनुसंधान, जय विज्ञान – जय अनुसंधान!
मित्रांनो, मनःपूर्वक धन्यवाद.
उपराष्ट्रपती कार्यालय
कारगिल विजय दिनानिमित्त उपराष्ट्रपती आणि राज्यसभेच्या सभापतीचे सभागृहातील निवेदन
नवी दिल्ली, 26 जुलै 2023
माननीय सदस्यांनो, आज कारगिल विजय दिनाचा २४ वा वर्धापन दिन आहे. 1999 मध्ये आजच्याच दिवशी आपल्या शूर जवानांनी आपल्या अदम्य धैर्याने आणि निर्धाराने कारगिलमध्ये घुसखोरांना आपल्या हद्दीतून हाकलून लावले होते.
कारगिल युद्धात शहीद झालेल्यांप्रती आज कृतज्ञतेने मान झुकवूया. तसेच आपल्या देशासाठी सर्वोच्च बलिदान देण्यास सदैव तत्पर असलेल्या आपल्या सैन्याला आणि जवानांना सलाम.
अनुकरणीय धाडस दाखवत आपल्या शूर सैनिकांनी खडतर भूभाग आणि अत्यंत प्रतिकूल हवामानावर मात केली आणि शत्रूचा पराभव केला. त्यांच्या शौर्याची गाथा आपल्याला देशसेवेसाठी दररोज प्रेरणा देत असते.
माननीय सदस्यांनो, कारगिल विजय दिन साजरा करताना आपण आपल्या शूर जवानांच्या सर्वोच्च बलिदानाचे स्मरण करूया. भारताला प्रथम ठेवण्यासाठी स्वत:ला पुन्हा समर्पित करण्याची ही संधी आहे.
या आदरणीय सभागृहाच्या वतीने आणि मी स्वत: मनापासून कृतज्ञता व्यक्त करतो आणि आपल्या सैनिकांना भावपूर्ण श्रद्धांजली अर्पण करतो. मी सदस्यांना विनंती करतो की त्यांनी आपल्या स्थानी उभे राहून आपल्या शूर सैनिकांच्या स्मरणार्थ मौन पाळावे.Jaydevi PS/S.Patgaonkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 64